**‏**15/12/2017

**STEM עמק המעיינות**

**צוות עבודה - מפגש מס' 4**

תאריך המפגש: 15.12.17

נוכחים: נגה גיל, דורית נתן-לביא, מירה יובל, מיכל אברכהן, איתן שטרסברג, רויטל לבגורן, עפר לניר, יצחקי גולן, איריס דבורקין, שרי דגן, בועז שוורץ, צופית שריג, אסנת אבני, שולי לנדה, שלומית ברק, מור קרסין, תאיר שטרן.

חסרה: מור דשן.

הנחתה את המפגש: רויטל לבגורן.

**סיכום המפגש:**

המפגש נפתח בסבב תחושות ומחשבות בעקבות פרסום ציוני המיצב אמש. להלן עיקרי הדברים שנאמרו:

* כמעט כל בתיה"ס מאוכזבים מציוני המיצב הלימודי (מלבד רימון שבו היתה עליה בכל המקצועות חוץ מאנגלית) ומרוצים מציוני המיצב האקלימי (מלבד שק"ד יסודי שבו היו ציונים נמוכים גם באקלימי).
* דעה רווחת בקבוצה היא כי המיצב כשלעצמו מייצר אווירה שלילית, מלחיצה ולא מקדמת מבחינה לימודית (מלבד בי"ס שק"ד דרכא שבו נוצרה אווירה לימודית חיובית בשכבת ח' סביב המיצב הן בקרב המורים והן בקרב התלמידים).
* דעה רווחת שניה היא שהתלמידים אינם ממלאים את המיצב האקלימי באופן המייצג את תמונת המצב האמתית בביה"ס ולכן נוצר פער בין האווירה האמתית לבין המשתקף מהמיצב. רצוי לתת את הדעת על הכנה מוקדמת ותיווך נכון של השאלות במיצב עבור התלמידים.
* אופן הצגת תוצאות המיצב לצוות המורים בביה"ס הוא קריטי והצגה לא נכונה עלולה להיות הרסנית. חשוב להדגיש את הנתונים החיוביים, לתת מקום משמעותי יותר לנתונים האקלימיים מאשר לנתונים הלימודיים ולהכניס את הכל לפרופורציות הנכונות.
* הובע קושי לגבי שיטת המדידה במיצב, שאינה נכונה ואינה מדויקת וכן לגבי אופן פרסום הנתונים שאינו לוקח בחשבון פרמטרים של הבדלים בין בתיה"ס הנבחנים.
* בהיבט האזורי קיים יחס הפוך בין ציוני המיצב הלימודי לציוני המיצב האקלימי. בתי"ס שהצטיינו בלימודי כשלו באקלימי ולהיפך.
* המיצב אמור לשקף תמונת מצב וראוי שנשאל את עצמנו האם אנחנו מופתעים מהתוצאות.

כל בית ספר הכין למפגש פוסטר חשיפה של יוזמה פדגוגית המקדמת STEM בבית הספר והשלב הבא נערך במתודת "Gallery Work", בה הוצגו היוזמות לקבוצה.

להלן ריכוז היוזמות שהוצגו:

|  |  |  |  |  |
| --- | --- | --- | --- | --- |
| **ביה"ס** | **שם היוזמה** | **מקצועות מושפעים** | **אוכלוסיית יעד** | **פירוט** |
| רימון | למידה על שביל העמק | מדעים, מתמטיקה, גאוגרפיה,  ארכיאולוגיה | כיתות א'-ו' | תכנית ספירלית בה כל שכבה מתמקדת בהיבט אחר של למידת חוץ סביב שביל העמק בשיטת למידת חקר. התכנית משמעותית מאוד בביה"ס הן מבחינת הצוות המוביל והן מבחינת התלמידים. |
| גאון הירדן | הוראת מתמטיקה 5 יח' בכיתה ט' | מתמטיקה | כיתות ט'-י' | מטרת היוזמה היא להגביר את המוטיבציה ותחושת המסוגלות של התלמידים לגבי 5 יח' מתמטיקה. בתחילה לימדו 2 מורות ביחד בכיתה אחת, כאשר האחת מלמדת והשניה מסייעת לתרגל. בהמשך, מסיבות שונות פוצלה הכיתה ל2 קבוצות וכל תלמיד בחר עם איזה מורה הוא ממשיך לפי שיטת הלימוד שלה. השיטה הוכחה כעובדת ועמדה במדדי ההצלחה שנקבעו לה עד כה. |
| שק"ד יסודי | חוקרים צעירים | מדעים, מתמטיקה. | א'-ב' | תכנית חיצונית לביה"ס המפגישה את התלמידים עם התנסויות מחקריות שונות בתחום המדעים, בנוסף לשעות המדעים במערכת. |
|  | איסוף מי גשמים | מדעים, מתמטיקה | ה'-ו' | פרויקט המובל על ידי צוות מדעים. התלמידים נלהבים ומשתפים פעולה. |
|  | דוברי אנגלית | אנגלית | כיתה ג'-ו' | יוזמה חדשה שנועדה לאתר ולאתגר את התלמידים בעלי פוטנציאל אנגלית גבוה (לאו דווקא דוברים טבעיים). נמצא בשלב איתור התלמידים. |
| ביכורים | מרחבי למידה | כל המקצועות | כיתות א'-ו' | פותחו בביה"ס מרחבי למידה חווייתיים בדגש על מישחוק, בנושאים שונים, אליהם משתבצים התלמידים לפי בחירה ברצועות זמן קבועות במערכת. מערך הבקרה ומדידת ההישגים משותף לכל המרחבים. |
| שק"ד דרכא | ימי הערכה | כל המקצועות | כיתה י' | פעמיים בשנה נעצרים לימודי השגרה למשך שבועיים וכל מקצוע מקבל יום שלם, אליו מתגייס כל הצוות המקצועי לבניית פעילות שוברת שגרה, המאפשרת להעריך את התלמידים בדרך שונה מהמקובל. היוזמה מוכיחה את עצמה כמקדמת מוטיבציה, הישגים, קשרי מורים תלמידים והתפתחות מקצועית של הצוותים. |
| עידן טכנולוגי | קורס Handy ילדים | כל מקצועות הSTEM | א'-ג' | קורס בן 3 ימים בו עברו הילדים תהליך שלם של חשיבה על רעיון והפיכתו למציאות – הילדים דמיינו ושרטטו יצורים דמיוניים הגדולים מהם ובנו אותם בנגרות, תוך שימוש במברגות חשמליות. הקורס שם דגש על תחושת המסוגלות של הילדים, על העצמאות שלהם בתהליך ועל עבודה בצוות. הקורס עמד בכל מטרותיו ואף יותר. |

**משימות לביצוע עד המפגש הבא ב26.12:**

1. קריאת מאמר נוסף מתוך הרשימה או כזה שמצאתם בעצמכם (ואז יש לשלוח אלי את פרטיו ע"מ שאכניס אותו לרשימה).
2. קיום ראיון עם אדם או ביקור במקום מתוך הרשימה (שלחו אלי מס' פריט ואשבץ אתכם) והכנתו להצגה בפני הקבוצה.
3. יש לסכם את הלמידה גם מהמאמרים וגם מהראיונות בשאלון סיכום הלמידה (שולחת שוב קישור במייל).

**בהצלחה!**

רשמה: תאיר שטרן

תפוצה: צוות עבודה STEM